Lav et referat af nedenstående tekst:

Tekst:
I går ved 14-tiden forlod en 78-årig mand sit hjem i Bælum. Manden, der beskrives som "psykisk ustabil" efterlod sin kone et afskedsbrev. - Han skriver, at han ikke gider mere, og ikke kan holde ud at bo i Bælum, siger vagtchef Frank Liltorp fra Nordjyllands Politi. Manden tog et stort parti medicin med sig fra sin bopæl. Han medbragte også nogle penge og satte sig på en bus mod Aalborg. Her skal han have taget en bus mod Viborg, hvor han tidligere har boet og desuden har familie. Det kan være et godt tegn, mener vagtchefen. - Der er to muligheder; enten, at han kan søge mod gamle dage, men vi kan ikke udelukke, at han kan finde på at tage sit eget liv, siger vagtchefen. Nordjyllands Politi har bedt politiet i Viborg om at lede efter manden i dets område, og leder selv efter ham med hunde. Manden beskrives som: 170 cm høj Almindelig af bygning Lyst, gråligt hår med et stort ar på issen Iført grå bukser og ternet jakke Halter Bærer briller og høreapparat Nordjyllands Politi kan kontaktes på telefon 114

Referat:
En psykisk ustabil mand fra Bælum forsvandt i går eftermiddag fra sin bopæl. Han har efterladt sin kone et afskedsbrev.